Cinîya şorişgêre Gulîstane Aksoya (Hêvî Gabar) ke serra 2002 de tewrê têgêrayîşê azadîye yê kurdan bîye, 26ê temmuze de paytextê Almanya Berlin de ke tedawî dîyene, şehîd bîye. Semedê Aksoye hetê TJK-E ra merasîmêk ame organîzekerdene.
Merasîmo Berlinî de ame kerdene xeylêk bajaranê Almanya ra embazê Aksoye û aktîvîstê têgêrayîşê azadîye tewrê ci bîyî. Mersamî pê rêzgirewtişî dest pê kerd û dima ra embazanê ci derheqê aye  û têgêrayîşê azadîye de qisey kerd. Badê qiseykerdişan cenazaya Aksoye ermeyanê cinîyan ser o bi slogananê 'Şehîdî nêmirenî' welatî rê ameye raştkerdene.
